בני אהובה/הלכות אישות/י/ז
הלכות אישות/י/ז

וצריך לכתוב כתובה קודם כניסה לחופה וכו'. עיין במ"מ שהביא קושיית הרמב"ן על הרמב"ם מהא דמסכת כתובות דף ז' ע"א דרב אמי שרא למיבעל בתחילה בשבת אמרו ליה רבנן והא לא כתיבא כתובתה אמר להו אתפסוהו מטלטלין והא ודאי ברביעי נישאה ולא היתה לה כתובה עד שרצה לבעול והתפסוהו מטלטלין ועיין שם שתירוצו של המ"מ הוא דחוק ונראה דהא דאסור להתייחד עמה קודם כתובה הטעם הוא דלמא יבוא עליה כמ"ש הר"ן לדעתו וא"כ אם אי אפשר לבוא עליה אין צריך לכתוב כתובה קודם כניסה והוקשה לו להרמב"ם על האי מעשה דכתובות למה בעל זה בתחילה בשבת הלא תקנת חכמים היה לישא ביום רביעי כמ"ש הרמב"ן גופיה ולמה המתין עד שבת אלא ודאי דעובדא דהתם הוה בתבעוהו לינשא דצריכה שבעה נקיים וכנסה בתוך הזמן דת"ח מותר לישא בתוך ימים אלו כמ"ש הרמב"ם בפרק י"א מהלכות איסורי ביאה הלכה י' עיי"ש והגיע זמן טהרתה בשבת והתיר רב אמי לבעול לכתחילה בשבת וא"כ כיון דבלא"ה היא אסורה עליו מחשש נידה ליכא למיחש שמא יבוא עליה ומותרת בכניסה לחופה בלא כתובה ולק"מ.